Toshkentda “barcha muammolarni hal qiluvchi erkak” paydo bo‘ldi

Internet tarmoqlarida noodatiy tashrif qog‘ozi suratlari tarqaldi, deb xabar bermoqda “Uz24.uz”.

Tashrif qog‘ozida “barcha muammolarni hal qiluvchi ERKAK” degan yozuv bo‘lib, aynan shu so‘zlar ko‘pchilik foydalanuvchilarning e’tiborini tortgan.
Qog‘ozda, shuningdek, erkak − shaxsning ismi va telefon raqamlari ko‘rsatilgan. “Uz24.uz” ushbu raqamlardan biriga qo‘ng‘iroq qilib, raqam egasidan qanday “muammolarni hal qilishini” so‘ragan.
Ma’lum bo‘ldiki, G‘ayrat ismli shaxs ustachilik, quruvchilik bilan shug‘ullanar ekan.